แบงก์โน้ตส์
ทัวร์จีน
13 ก.ย. 2554

ทัวร์จีน
2แบงก์ ที่บุกแหลกแดนมังกร คือ กรุงเทพ และ กสิกรไทย ที่ได้ใบอนุญาตธนาคารท้องถิ่นแล้วคือ บัวหลวง แต่ กสิกรไทยก็ยื่นขอเหมือนกันและคาดว่าคงได้รับอนุญาต ยกระดับสาขาเป็นธนาคารท้องถิ่นในเร็วๆ นี้ 
นอกจากนี้ แบงก์ยังพยายามชวนลูกค้าหาประโยชน์จากเอฟทีเอไทยจีน ด้วยการไปลงทุนในจีนที่มีค่าจ้างต่ำกว่าไทย ไม่มีใครมากำหนดขั้นต่ำวันละ 300 บาท ให้แสลงใจแต่อย่างใด 
ว่าแล้ว วศิน วณิชย์วรนันต์ รองกรรมการผู้จัดการ แห่ง เคแบงก์ ก็ลงทุนแปลงร่างเป็นผู้นำทัวร์ พาลูกค้ารายใหญ่ไปดูงานทางตอนใต้ของจีน ทั้ง กวางเจา เป๋ยไห่ ชินโจว และหนานหนิง แบบทัวร์ยกแก๊งว่า มีธุรกิจอะไรน่าจะไปลงทุนกันบ้าง
งานนี้แม้ยังไม่ได้เป็นแบงก์ท้องถิ่น แต่เคแบงก์แห่งเคแบงก์หรือไม่ จะกลับมาพร้อมคอนเนคชั่นและโอกาสทางธุรกิจหรือไม่ก็ต้องดูกัน แต่ที่แน่ๆ งานนี้ได้ใจลูกค้าไปครองชัวร์